เดอะวอลต์ดิสนีย์

| --- | --- |

วอลต์ดิสนีย์สตูดิโอส์ สำนักงานใหญ่ที่เบอร์แบงก์ รัฐแคลิฟอร์เนีย ค.ศ. 2016
ชื่อทางการค้า: ดิสนีย์
ชื่อเดิม:   ดิสนีย์บราเธอร์สสตูดิโอ (1923–1926)  วอลต์ดิสนีย์สตูดิโอ (1926–1929)  วอลต์ดิสนีย์โปรดักชันส์ (1929–1986) 
ประเภท: มหาชน
การซื้อขาย: เอ็นวายเอสอี: DIS ส่วนประกอบ DJIA ส่วนประกอบ S&P 100 ส่วนประกอบ S&P 500
ISIN: US2546871060
อุตสาหกรรม: สื่อมวลชน การบันเทิง
ก่อนหน้า: ลาฟ-โอ-แกรม สตูดิโอ
ก่อตั้ง: 16 ตุลาคม 1923; 101 ปีก่อน (1923-10-16)
ผู้ก่อตั้ง:   วอลต์ ดิสนีย์  รอย โอ. ดิสนีย์ 
สำนักงานใหญ่: อาคารทีมดิสนีย์, วอลต์ดิสนีย์สตูดิโอส์, เบอร์แบงก์, รัฐแคลิฟอร์เนีย, สหรัฐ
พื้นที่ให้บริการ: ทั่วโลก
บุคลากรหลัก:   มาร์ก พาร์กเกอร์ (ประธาน)  บ็อบ ไอเกอร์ (ซีอีโอ) 
ผลิตภัณฑ์:   สวนสนุก  หนังสือการ์ตูน  ภาพยนตร์  ดนตรี  รายการโทรทัศน์  วิดีโอเกม  เว็บท่า 
บริการ:   การแพร่สัญญาณ  สัญญาอนุญาต  การจัดพิมพ์  การกระจายเสียงวิทยุ  สื่อส่งผ่านสัญญาณต่อเนื่อง  โทรทัศน์ 
รายได้:  US$82.722 พันล้าน (2022)
รายได้จากการดำเนินงาน:  US$12.121 พันล้าน (2022)
รายได้สุทธิ:  US$3.145 พันล้าน (2022)
สินทรัพย์:  US$203.631 พันล้าน (2022)
ส่วนของผู้ถือหุ้น:  US$98.879 พันล้าน (2022)
พนักงาน: ป. 220,000 (2022)
แผนก:   ดิสนีย์เอ็นเตอร์เทนเมนต์  ดิสนีย์พาร์ก, เอ็กซ์พีเรียนซ์แอนด์โปรดักส์  อีเอสพีเอ็น (80%) 
บริษัทในเครือ:   เนชันแนลจีโอกราฟิกพาร์เนอรส์ (73%) 
เว็บไซต์: thewaltdisneycompany.com 
เชิงอรรถ / อ้างอิง 
บริษัทเดอะวอลต์ดิสนีย์ (อังกฤษ: The Walt Disney Company) หรือเรียกกันทั่วไปว่า ดิสนีย์ (อังกฤษ: Disney) เป็นกลุ่มบริษัทสื่อมวลชนและความบันเทิงข้ามชาติที่หลากหลายของอเมริกา สำนักงานใหญ่ตั้งอยู่ที่ วอลต์ดิสนีย์สตูดิโอส์คอมเพลกซ์ในเบอร์แบงก์ รัฐแคลิฟอร์เนีย สหรัฐอเมริกา
ดิสนีย์ก่อตั้งเมื่อวันที่ 16 ตุลาคม ค.ศ. 1923 โดยวอลต์และรอย โอ. ดิสนีย์ ในชื่อ ดิสนีย์บราเธอร์สสตูดิโอ บริษัทยังดำเนินการภายใต้ชื่อ เดอะวอลต์ดิสนีย์สตูดิโอ และ วอลต์ดิสนีย์โปรดักชันส์ ก่อนจะเปลี่ยนชื่ออย่างเป็นทางการเป็น บริษัทเดอะวอลต์ดิสนีย์ ในปี ค.ศ. 1986 บริษัทก่อตั้งตัวเองในฐานะผู้นำในอุตสาหกรรมแอนิเมชันอเมริกัน ก่อนที่จะขยายไปสู่การสร้างภาพยนตร์คนแสดง, รายการโทรทัศน์และสวนสนุก
นับตั้งแต่ทศวรรษ 1980 ดิสนีย์ได้ก่อตั้งและเข้าซื้อกิจการแผนกต่าง ๆ เพื่อทำการตลาดเนื้อหาสำหรับผู้ใหญ่มากกว่าปกติที่เกี่ยวข้องกับแบรนด์ระดับเรือธงของครอบครัว บริษัทเป็นที่รู้จักจากแผนกสร้างภาพยนตร์ ก็คือ เดอะวอลต์ดิสนีย์สตูดิโอส์ ซึ่งประกอบด้วย วอลต์ดิสนีย์พิกเชอส์, วอลต์ดิสนีย์แอนิเมชันสตูดิโอส์, พิกซาร์, มาร์เวลสตูดิโอส์, ลูคัสฟิล์ม, ทเวนตีท์เซนจูรีสตูดิโอส์, ทเวนตีท์เซนจูรีแอนิเมชันและเซิร์ชไลท์พิกเชอส์ ธุรกิจหลักอื่น ๆ ของดิสนีย์ ได้แก่ แผนกในโทรทัศน์, การออกอากาศ, สื่อสตรีมมิง, รีสอร์ทสวนสนุก, สินค้าอุปโภคบริโภค, สิ่งพิมพ์และการดำเนินงานระหว่างประเทศ ดิสนีย์เป็นเจ้าของและดำเนินการ เครือข่ายออกอากาศเอบีซี ซึ่งประกอบด้วยเครือข่ายเคเบิลโทรทัศน์ เช่น ดิสนีย์แชนแนล, อีเอสพีเอ็น, ฟรีฟอร์ม, เอฟเอ็กซ์และเนชั่นแนลจีโอกราฟิก นอกจากนี้ยังมีแผนกสิ่งพิมพ์, การขายสินค้า, เพลงและโรงละคร บริการสตรีมมิงส่งตรงถึงลูกค้า เช่น ดิสนีย์+, อีเอสพีเอ็น+, ฮูลูและฮอตสตาร์ และ วอลต์ดิสนีย์พาร์กส์, อิกซ์เพียเรียนซ์แอนด์พอร์ดักส์ กลุ่มของสวนสนุก 14 แห่ง, โรงแรมรีสอร์ทและสายการเดินเรือทั่วโลก ตัวการ์ตูน มิกกี้ เมาส์ สร้างโดย วอลต์ ดิสนีย์และอับ ไอเวิร์กส์ ทำหน้าที่เป็นตัวนำโชคอย่างเป็นทางการของบริษัท
บริษัทซื้อขายในตลาดหลักทรัพย์นิวยอร์ก (NYSE) ภายใต้สัญลักษณ์หุ้น DIS และเป็นส่วนหนึ่งของดัชนีอุตสาหกรรมดาวโจนส์มาตั้งแต่ปี ค.ศ. 1991 ในเดือนสิงหาคม ค.ศ. 2020 น้อยกว่าสองในสามของหุ้นทั้งหมดเป็นของสถาบันการเงินขนาดใหญ่